તમારી હયાતી થી અજ્ઞાત હોવા છતાં એક મનગમતી ફોરમ… હોવાપણું મારા ખમ્મખાલી અસ્તિત્વમાં સતત ગુંજ્યા કરતું. તમે અજંપાની કોઇક ક્ષણે મારી આંખમાં થી આંસુ બની સરી પડતા… તો વળી ક્યારેક ઉચ્છવાસ પછીના સ્વાસમાં મારા અણુએ અણુમાં ફરી વળતા . . બસ ત્યારે મનમાં એક અજવાસ ફેલાઇ જતો… પતંગીયા ઉડાઉડ કરતાં… જાણે કાળજું ફાટી પડશે તેટલી હદે સુખની અનુભૂતિ થતી… હા… તે તમે જ છો… ભલે અપ્રાપ્ય, પણ છો તે મારા… અને માત્ર મારા જ ને ? થાય છે કે આંખના બંધ પોપચાં સીવી લઉં ? થાય છે કે અંદર લીધેલા શ્વાસને છોડું જ નહીં !